Heckler & Koch MP5

Heckler & Koch MP5 (iš  'pistoletas kulkosvaidis, modelis 5') – 9 mm pistoletas kulkosvaidis, suprojektuotas vokiečių inžinierių komandos iš Vokietijos lengvųjų ginklų gamintojų „Heckler & Koch“,  Oberndorf am Nectar miestelyje, šeštajame XX a. dešimtmetyje. Iš viso egzistuoja apie 100 šio ginklo variacijų.MP5 | The most popular submachine gun

MP5 yra šiuo metu vienas iš labiausiai naudojamų pistoletų kulkosvaidžių pasaulyje, esantis daugybės karinių, teisėsaugos, žvalgybos ir apsaugos organizacijų ginkluotėje.Hogg, Ian (2002). Jane's Guns Recognition Guide. Jane's Information Group. .

1999 m. „Heckler & Koch“ pradėjo gaminti naują ginklą „Heckler & Koch UMP“, paremtą MP5. Nepaisant naujo ginklo, MP5 išliko populiaresnis.

 Istorija 
„Heckler & Koch“, paskatintinas G3 automatinio šautuvo sėkmės, sukūrė visą lengvųjų ginklų „šeimą“, susidedančią iš 4 tipų (visi pagrįsti bendru G3 veikimo principu). Pirmoji grupė naudojo 7,62x51 mm NATO šovinius, antroji – 7,62x39 M43 šovinius, trečioji – tarpinius 5,56x45 mm NATO šovinius, ketvirtoji – 9x19 mm pistoletinius šovinius. MP5 buvo sukurtas ketvirtosios grupės „rėmuose“ ir buvo žinomas kaip HK54.

MP5 kūrimas prasidėjo 1964 m. ir vos tik sukurtas iškart buvo priimtas Vokietijos Federalinės Policijos, pasieniečių ir specialiųjų pajėgų.

MP5 gamybos licenciją turi kelios šalys įskaitant Graikiją, Iraną, Meksiką, Pakistaną, Saudo Arabiją, Sudaną,  Turkiją ir Jungtinę Karalystę.

1980 m. šie ginklai tapo ikona, kai JK specialiųjų pajėgų kariai naudojo MP5 Irano ambasados Londone šturmui ir tai buvo parodyta per televiziją.John McAleese: Leader of the SAS team that ended the 1980 siege of the".

Tokio tipo ginkluotę naudoja Lietuvos kariuomenė ir ARAS.Pistoletas - kulkosvaidis MP-5  Special Operations and Counterterrorist Forces

 Savybės 
Pirmieji MP5 modeliai turėjo dvigubą tiesią dėtuvę, bet nuo 1977 m. yra naudojama truputi išlenkta plieninė dėtuvė – 15 šovinių talpos (tuščia sverianti 120 g) arba 30 šovinių talpos (tuščia sverianti 170 g).

MP5 taikiklis pasinaudoja natūralia žmogaus akies ir smegenų savybe lengvai surikiuoti koncentrinius apskritimus (apskritimus turinčius tą patį centrą). Mechaniškai reguliuojamas taikiklis susideda iš besisukančios galinio dioptrijos būgnelio ir priekinio fiksuoto žiedelio. Užpakalinio taikiklio aukštis ir pasisukimas yra reguliuojamas naudojantis specialiu įrankiu. Būgnelis suteikia galimybę reguliuoti aukštį šaudymui iš 25, 50, 75 arba 100 m. Tačiau reguliuojant užpakalinį būgnelį nėra pakeičiamas kulkos pataikymo taškas, nes MP5 naudoja pistoleto šovinius, kurie turi tą patį smūgio tašką tiek 25 m atstumu, tiek 100 m. 

MP5 turi gaiduko tipo šaudymo mechanizmą. Visa nuleistuko grupė (trigger group) yra įmontuota keičiamame polimeriniame nuleistuko modulyje. MP5 turi įmontuotą 3 padėčių šaudymo tipo selektorių, kuris veikia ir kaip saugiklis. „S“ (Sicher) padėtis, pažymėta baltai, reiškia kad ginklas saugus, „E“ (Einzelfeuer), pažymėta raudonai, reiškia, kad šaudys po vieną šovinį, „F“ (Feuerstoß), taip pat pažymėta raudonai, reiškia ištisinę ugnį. SEF simboliai yra ant abiejų plastikinio nuleistuko grupių. Selektoriaus padėtis yra reguliuojama šaunamosios rankos nykščiu ir yra ant kairiosios SEF nuleistuko grupės (trigger group) arba ant abiejų pusių abirankio nuleistuko grupės (trigger group). Kiekvieną kartą pasukus selektorių jis užsifiksuoja ir spragteli, kad išvengti netyčinio pasukimo. „Saugi“ funkcija išjungia nuleistuko mechanizmą užblokuodama gaiduką.

 Šaltiniai 

Kategorija:Pistoletai kulkosvaidžiai
Kategorija:Vokietijos ginklai